Diari Oficial de la Generalitat Valenciana


Sumari del DOGV 7845, del 05-08-2016 (2016/5644)

Informació pública de la versió preliminar de l'homologació modificativa del sòl no urbanitzable del pla general d'ordenació urbana.
------------------------------------------------------------------------------------------------------------------------------------

### Dades del document

Número de DOGV
:   7845

Data del DOGV
:   05-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/5644


Data del document
:   06-07-2016

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * Tavernes de la Valldigna
    * pla d'urbanisme
    * administració local

Informació pública de la versió preliminar de l'homologació modificativa del sòl no urbanitzable del pla general d'ordenació urbana. [2016/5644]  
El Ple d'aquest ajuntament, en la sessió ordinària del dia 4 de juliol d'enguany, ha adoptat l'acord la part dispositiva del qual és del tenor literal següent:  
  
Primer. Sotmetre al tràmit procedimental de participació pública i consultes amb les administracions públiques afectades i amb les persones interessades la versió preliminar de l'homologació modificativa del sòl no urbanitzable del pla general d'ordenació urbana d'aquest municipi, així com l'estudi ambiental i territorial estratègic i l'estudi de paisatge que l'acompanyen.  
El termini de participació pública i consultes serà de 45 dies hàbils i començarà a partir de l'endemà de la publicació del corresponent anunci en el Diari Oficial de la Comunitat Valenciana. Durant aquest termini, qualsevol persona física o jurídica, associació, organització o grup legalment constituït podrà examinar la documentació objecte d'aquest tràmit procedimental i formular per escrit davant de l'Ajuntament les al·legacions i observacions que considere pertinents, i podrà aportar tots els documents o mitjans de prova que estime adequats en suport seu.  
  
Aqueixa documentació podrà consultar-se en dies laborables, en horari de 09.00 hores a 14.30 hores, en les dependències municipals de la Secció d'Urbanisme i Medi Ambient, situades en la casa consistorial (Pl. Major, núm. 1, planta segona).  
La documentació també estarà disponible per a consulta al públic en la pàgina web de l'Ajuntament, www.tavernes.es.  
  
Segon. Fer publicitat del tràmit assenyalat en l'apartat dispositiu anterior mitjançant la inserció del corresponent anunci en el Diari Oficial de la Comunitat Valenciana, en un diari no oficial de gran difusió en la província de València, en el tauler d'edictes de l'Ajuntament i en la pàgina web municipal, www.tavernes.es.  
  
Tercer. Significar que la submissió de la versió preliminar de l'homologació modificativa del sòl no urbanitzable al tràmit procedimental indicat en l'apartat dispositiu primer comporta la suspensió automàtica de la tramitació i de l'atorgament de les llicències urbanístiques legitimadores dels actes d'ús, transformació i edificació del sòl, subsòl i vol enunciats en l'article 213 de la LOTUP.  
  
  
El termini d'aquesta suspensió serà, com a màxim, de dos anys comptats a partir de l'endemà de la data de publicació en el Diari Oficial de la Comunitat Valenciana de l'anunci referit en el dispositiu segon anterior, i s'extingirà, en tot cas, amb l'aprovació definitiva de l'homologació modificativa.  
L'àmbit territorial d'aquesta suspensió comprendrà la totalitat dels terrenys classificats pel vigent pla general d'ordenació urbana com a sòl no urbanitzable.  
El règim urbanístic de la suspensió serà el determinat pels articles 64.3 i 65 de la LOTUP.  
Cosa que es fa pública per a coneixement general i als efectes pertinents, per a complir l'article 53, apartats 1 a 4, de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Tavernes de la Valldigna, 6 de juliol de 2016.- El regidor delegat competent en urbanisme: Josep Llàcer Gandia.